Johann Gustav von Osten-Sacken

Johann Gustav von Osten-Sacken (1667–1717) oli Rootsi sõjaväelane ja mõisnik, kes osales Põhjasõjas ning juhatas Saaremaa jalaväepataljoni.  

 Elulugu 
Johann Gustav von Osten-Sacken sündis 1667. aastal. Tema vanemad olid Georg von Osten-Sacken ja Anna Maria Rosencrantz.  

Põhjasõja algul, 1701. aastal sai ta Saaremaa maatragunieskadronis ooberstleitnandiks ning sama aasta 11. novembril määrati ta juhatama Saaremaa jalaväepataljoni.  

1704. aasta kevadel kaebas Osten-Sacken kuningale, et tema rügement pole lahingulippe veel saanud, hiljem ta need siiski sai. Osten-Sacken kuulus oma üksusega 1707. aastal Lewenhaupti armeesse ning võitles Kuramaal ning hiljem ka Valgevenes (osales Lesnaja lahingus). Ta langes Perevolotšna all 1709. aastal vangi, kuid vahetati järgmisel aastal välja. 1711. aastal läks ta sõjaväest erru. 

Vene tsaar Peetri täievolilise komissari Gerhard von Löwenvolde korraldusegaLeo Tiik, Hiiumaast. Eriti Orjakust, Reigist ja Putkastest, Kassarimaa, nr. 32, lk 11, 1 detsember 2012 1712. aastal anti osad Hiiumaa suurmõisad talle rendile.  

Johann Gustav von Osten-Sacken suri 1717. aastal. 

 Isiklik elu 
Johann Gustav von Osten-Sacken abiellus Wilhelmina Gertruda von Ferseniga. 

 Viited 

Johan Gustav
Kategooria:Saaremaa aadlikud
Kategooria:Saaremaa mõisnikud
Kategooria:Eestimaa mõisnikud
Kategooria:Rootsi sõjaväelased
Kategooria:Rootsi ooberstleitnandid
Kategooria:Põhjasõja Rootsi sõjaväelased
Kategooria:Sündinud 1667
Kategooria:Surnud 1717